Wanawake na Wanaume Viziwi Kimataifa

Wanawake na Wanaume Viziwi kimataifa (MMDI) ni shindano la kimataifa la urembo linalowatawaza wanawake vijana viziwi kuwa "Wanawake viziwi kimataifa" na vijana wa kiume viziwi kuwa "Wanaume viziwi kimataifa" kila mwaka.

 Historia 
MMDI ni Shirika lisilo la kiserikali lililoanzishwa Februari 2010. Afisa Mtendaji Mkuu wa shindano hili ni Bonita Ann Leek.

Mwaka 2005, Leek alianzisha shindano la Miss Deaf USA (MDU) jijini Las Vegas, Nevada. Mwanzoni mwa mwaka huo, alifahamishwa kuhusu shindano la Miss Deaf World lililokuwa likifanyika mjini Prague, Jamhuri ya Czech. Mshindi wa Miss Deaf USA 2005 ndiye aliyekuwa mshiriki wa kwanza kutoka Marekani katika shindano hilo. Akiwa Mkurugenzi Mtendaji wa MDU, Leek alihudhuria tukio hilo na kukutana na waandaaji kutoka nchi nyingine ambao walionesha nia ya kuanzisha mashindano kama hayo Marekani na pia katika nchi nyingine.

Mnamo majira ya kuchipua 2009, shirika la Deaf Nation liliipa Miss Deaf International (MDI) ruhusa ya kuandaa tukio lake la kwanza la kimataifa sambamba na maonesho ya Deaf World Expo mwezi Julai 2010.  
Tarehe 31 Julai 2010, Julie Abbou kutoka Ufaransa alishinda taji la Miss Deaf International 2010 jijini Las Vegas. Mnamo tarehe 18 Juni 2012, Abbou pia alishinda taji la Miss Ile de France 2012.

Kutokana na mafanikio ya 2010, Miss Deaf International iliongeza mashindano katika mabara mengine zaidi matatu: Miss Deaf Ulaya, Miss Deaf Amerika Kusini, na Miss Deaf Asia. Mratibu wa kimataifa wa MDI, Kasia Galasiewicz, alihamasisha wanawake viziwi kutoka kote duniani kushiriki mashindano yaliyofanyika Orlando, Florida, mwezi Julai 2011. Katika kikao hicho, MDI ilikubaliana kuongeza shindano la Mister Deaf International, na jina la shirika likabadilishwa kuwa Miss & Mister Deaf International Inc.

Mwezi Julai 2012, MMDI ilifanyika mjini Ankara, Turkey, kwa msaada wa Ankara Deaf Club. Mashindano haya yalilenga kuboresha malengo binafsi, kielimu, kikazi na ya kibinadamu ya washiriki, sambamba na kuimarisha maisha ya wengine.  

Hata hivyo, baadhi ya washindi walivuliwa mataji kutokana na ukiukaji wa kanuni za maadili. 'Mister Deaf Spain 2012 alivuliwa taji la “Mister Deaf Europe 2012” kwa kuonesha tabia zisizokubalika za kingono na ukosefu wa heshima kwa wafanyakazi wa MMDI. Vivyo hivyo, Miss Deaf Germany 2012 alivuliwa taji la “Miss Deaf Congeniality 2012” kwa kukiuka makubaliano ya matarajio ya shirika., 21 November 2012. Retrieved 11 September 2019.

Marejeo

Jamii:Mashirika ya Marekani
jamii:WikiMonthly Edit-a-thon Kilimanjaro
Jamii:Wiki4Inclusion Campaign in Tanzania